Source: http://www.bihon.ro/csm-csu-are-inca-un-sponsor/1695508
Timestamp: 2017-02-22 10:52:18+00:00

Document:
CSM CSU are încă un sponsor - BIHON
Joburi Publi24 Romimo Bestauto BIHON Bihon CSM Oradea CSM CSU are încă un sponsor CSM CSU are încă un sponsor	De	Gavril Nutiu	la 12. septembrie 2016 14:57	Campioana României la baschet va avea încă un susţinător financiar, Raiffeisen Bank. Asemenea altor două echipe din baschetul masculin românesc, U BT Cluj-Napoca şi Steaua CSM EximBank, campioana CSM CSU Oradea s-a asociat la rândul său cu o bancă, Raiffeisen Bank. Tratativele pentru atragerea noului sponsor au fost conduse de preşedintele CSM Oradea şi totodată managerul echipei de baschet, Şerban Sere.
„Succesul repurtat în sezonul trecut în Liga Naţională, prin câştigarea primului titlu din istoria echipei şi implicit, participarea în Basketball Champions League, precum şi competiţiile organizate de clubul nostru – Final Four-ul Cupei României şi All Star Game 2016, au făcut din CSM CSU Oradea un partener valoros, care poate genera valoare adăugată unui nume atât de mare din peisajul economic românesc, aşa cum este Raiffeisen Bank. Dovedind pricepere şi profesionalism, CSM CSU Oradea mai aduce astfel un nume în Marea Famile a Campionilor”, a declarat Şerban Sere.
Proiectul de parteneriat dintre CSM CSU Oradea şi Raiffeisen Bank se va derula până la finele acestui an. „Alături de Raiffeisen Bank vom derula, până la sfârşitul acestui an, un proiect amplu, prin care dorim să demonstrăm, alături de o firmă specializată în marketing sportiv, că putem fi facilitatorii unei noi poveşti de succes, aici, în Oradea. Este o reală provocare, căreia îi răspundem cu acelaşi profesionalism cu care i-am obişnuit pe partenerii noştri”, se arată în comunicatul CSM Oradea.
Urmează Supercupa României
Echipa noastră a încheiat perioada precompetiţională, în care a susţinut opt meciuri, câştigând şapte dintre ele. Cea mai semnificativă victorie a fost cea repurtată în faţa lui Partizan Belgrad, un nume mare din baschetul european, în cadrul Memorialului Antonio Alexe. Pentru CSM CSU urmează debutul oficial în noul sezon. Echipa orădeană va întâlni joi U BT Cluj-Napoca, în Supercupa României, meciul fiind programat joi, cu începere de la ora 18:00, la Arena „Antonio Alexe”. În continuare, se va da startul în viitoarea ediţie a Ligii Naţionale de baschet masculin, CSM CSU urmând să joace în prima etapă în deplasare, cu vicecampioana BC Mureş Târgu Mureş. Partida va avea loc luni, 19 septembrie, de la ora 20:00.
Taguri: CSM CSU Oradea, Raiffeisen Bank, sponsor	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM